Gabo i Alba mostren els gusts i sabors caribenys en el darrer episodi de “Burjassot para taula”
2025-07-24

En el darrer episodi de “Burjassot para taula” els gusts i colors caribenys envaeixen el receptari burjassoter de la mà de Gabo i Alba. Nascuts a continents diferents, Gabo i Alba, residents a Burjassot, cuinen mà a mà unes especialitats cubanes típiques en dies de festa en aquesta illa del Carib: uns ‘moros y cristianos’.

Aquesta recepta es fa sovint per Nadal o per Cap d’Any i porta als protagonistes d’aquest episodi molts records de la cuina tradicional cubana. Aprofiten per a completar el plat i explicar més sobre la cuina caribenya, elaboren també unes ‘mariquitas’, unes xips molt saboroses que s’elaboren amb un producte cada vegada més present a casa nostra, el ‘plátano macho’ o banana mascle.

La recepta es pot trobar al web de Burjassot para taula, com també material per a aprendre i millorar el valencià.

“Burjassot para taula” és un projecte culinari que descobreix els lligams amb els veïns i veïnes de Burjassot, procedents de cultures diferents. Està realitzat per l’Agència de Promoció del Valencià, AVIVA Burjassot, dirigida per la regidora Maria Viu.